**ཁྱབ་བསྒྲགས།**

དོན་འབྲས། འདི་ནི་ མི་རྗེ་བློན་ཆེན་མཆོག་གི་ཡིག་ཚང་གི་ གདོན་དེབ་ནང་ལུ་ རྒེད་འོག་ནང་ལུ་ འགྲུལ་བཀག་ཡང་ཆགས་འབད་དགོ་པའི་གནས་ཚུལ་གནང་ཡོད་མི་དང་འཁྲིལ་ འདིར་རྫོང་ཁག་དང་དྲུང་ཁག་གཉིས་ཀྱི་ ཀོ་པིཊ-༡༩ ལས་བྱེད་ཚོགས་ཆུང་གི་ཞལ་འཛོམས་ཐེངས་༡༢ པའི་ནང་རྒེད་འོག་དང་ རྫོང་ཁག་ཁྲོམ་དང་ རྒེད་འོག་ཁག་ལས་ཕར་ འགྲུལ་བཀག་ཡང་ཆགས་འདི་ ག་དེ་སྦེ་ དང་ལེན་འབད་ནི་ཨིན་ན་དང་ ས་ཁོངས་ངོས་འཛིན་ལམ་ལུགས་བཟོ་ནིའི་སྐོར་ལས་ གྲོས་བསྡུར་ཐིལ་ཕྱིན་སྦེ་འབད་དེ་ བཤམ་གསལ་གྲོས་ཆོད་ལྟར་ རྒེད་འོག་བདག་སྐྱོང་གིས་ རང་སོའི་མངའ་འོག་གི་མི་སེར་ཚུ་ལུ་ གོ་བརྡ་སྤྲོད་དགོཔ།

|  |  |
| --- | --- |
| **རྒེད་འོག** | |
| **འབད་དགོཔ་དང་ འབད་ཆོགཔ།** | **བཀག་ཆ་དང་ འབད་མ་ཆོགཔ།** |
| ༡- རྒེད་འོག་ནང་འཁོད་མི་ཚུ་འགྲོ་འགྲུལ་འབད་ཆོག | རྒེད་འོག་ལས་རྒེད་འོག་དང་ ཁྲོམ་ནང་ལས་ཕར་ འགྲོ་འགྲུལ་འབད་མི་ཆོག |
| ༢- རྒེད་འོག་ནང་འཁོད་སྣུམ་འཁོར་གྱི་རིགས་བཏང་ཆོག | སྣུམ་འཁོར་ཚུ་ནང་ ཁྲིམས་མཐུན་གྱི་མི་གྲངས་ལས་བརྒལ་འབག་མི་ཆོག |
| ༣- རྒེད་འོག་ནང་འཁོད་ཀྱི་ཚོང་ཁང་གི་རིགས་སྒོ་ཕྱི་ཆོག | * ཚོང་ཁང་ཚུ་ ཕྱི་རུ་ཚོུད་༧ ལས་སྒོ་བསྡམས་དགོ། * སྤྲོ་ཁང་དང་རྩེད་རིགས་ཀྱི་ཚོང་ཁང་ཚུ་ རྩ་ལས་སྒོ་ཕྱི་མི་ཆོག * གཞན་རྩེད་རིགས་ཚུ་ འགོ་འདྲེན་འཐབ་མི་ཆོག |
| ༤- རྒེད་འོག་ནང་འཁོད་སོ་ནམ་དང་ སྒོ་ནོར་གྱི་ལཱ་ དེ་ལས་ གཞན་བཟོ་སྐྲུན་གྱི་ལཱ་མི་གྲངས་ཉུང་སུ་སྦེ་འབད་ཆོག | མི་དམངས་འཛོམས་འཛོམས་རུ་རུ་འབད་མི་ཆོག |
| ༥- གློ་འབུར་གྱི་སྨན་བཅོས་ཞབས་ཏོག་ལན་ནི་དོན་ལུ་ སྒེར་གྱི་སྣུམ་འཁོར་བདའ་ཆོག། | གཞན་གཞུང་གི་གཙུག་སྡེ་དང་ལས་སྡེ་ སློབ་གྲྭ་ཚུ་སྒོ་ཕྱི་མི་ཆོག |
| ༦- དུས་རྒྱུན་གསོ་བའི་ཞབས་ཏོག་ཚུ་སྔར་བཞིན་སྤྲོད་ནི། | - |
| ༧- རྒེད་འོག་ལས་རྒེད་འོག་དང་ རྒེད་འོག་ཚུ་ལས་རྫོང་ཁག་ལུ་ རྫོང་ཁག་ལས་བྱེད་ཚོགས་ཆུང་གིས་ གནང་བ་དང་འཁྲིལ་ཏེ་ འགྲུལ་སྐྱོད་འབད་ཆོག | གནང་བ་ཡོད་པའི་སྣུམ་འཁོར་ཚུ་ རང་སོའི་འགྱོ་དགོ་པའི་ས་ཁོངས་ནང་མ་ལྷོད་ཚུན་ ལམ་བར་ན་བཀག་མི་ཆོག |
| ༨- རྒེད་འོག་གི་ས་ཁོངས་ནང་ གཞུང་ལམ་བདའ་སྟེ་ཡོད་པའི་ཚོང་ཁང་ཚུ་སྒོ་ཕྱི་ཆོག | ཨིན་རུང་ གཞུང་ལམ་བདའ་འདི་ཡོད་མི་ མི་སེར་ཚུ་ དོན་དག་མེད་པར་འཁྱམ་མི་ཆོག |
| ༩- གོང་གི་འབད་ཆོག་པའི་ལཱ་ཚུ་ གཤམ་འཁོད་ ཀོ་པིཊ-༡༩ གི་ གསོ་བའི་ལམ་སྟོན་དང་སྒྲིག་གཞི་ཚུ་དང་འཁྲིལ་ཏེ་ ལག་ལན་འཐབ་དགོ།  ༩.༡ དུས་བརྒྱུན་དུ་ཁ་རས་ལག་ལེན་འཐབ་དགོ།  ༩.༢ མི་དང་མིའི་བར་ན་ མི་ཊར་༡ གི་ ས་སྟོང་བཞག་དགོ་དང་ གྱལ་རིམ་ལེགས་ཤོམ་སྦེ་སྒྲིག་དགོ།  ༩.༣ ལགཔ་མཁྱུ་ནིའི་མཐུན་རྐྱེན་བཟོ་དགོཔ།  ༩.༤ རང་སོའི་ལགཔ་ངེས་པར་དུ་མཁྱུ་དགོ།  ༩.༥ འབྲུག་ཊེརས་ ངེས་པར་དུ་ལག་ལེན་འཐབ་དགོ།  ༩.༦ གློ་འཁོག་ད་ལུ་ ཁ་སུབ་སྦེ་འཁོག་དགོ།  ༩.༧ དངུལ་སྤྲོད་ལེན་ཚུ་ག་ར་ རིམ་ལུགས་ཀྱི་ཐོག་ལས་ ལག་ལེན་འཐབ་དགོ  ༩.༨ རང་སོའི་ཁྱིམ་དང་ཚོང་ཁང་ནང་ལས་ཕར་ གཙང་སྦྲ་འཕྲོད་བསྟེན་གཙོ་བོ་བཏོན་དགོཔ། | ཞབས་ཏོག་ཚུ་སྤྱོད་པའི་སྐབས་ རང་གི་ངོ་ཤེས་དྲིན་ཤེས་ཚུ་དང་ལགཔ་མཐུད་ནི་དང་ ཕངམ་བཏབ་མི་ཆོག |
| ༡༠- སྐྱེས་འཆིའི་རིམ་གྲོ་དང་ཆོས་མཆོག་གི་ལས་རིམ་ཚུ་ ཀོ་པིཊ-༡༩ གི་ སྒྲིག་གཞི་དང་ རྒེད་འོག་ལས་བྱེད་ཚོགས་ཆུང་གི་གནང་བ་དང་འཁྲིལ་ཏེ་ ལག་ལེན་འཐབ་ཆོག |  |
| ༡༡- ཉེ་བར་མཁོ་བའི་ཞབས་ཏོག་ཕུལ་མི་ དངུལ་འབྲེལ། བརྒྱུད་འཕྲིན། ས་སྣུམ་བཀྲམ་སྤེལ་ཁང་། སྣུམ་འཁོར་བཅོས་ཁང་དང་ གློག་མེའི་ཞབས་ཏོག་ཚུ་རྒྱུན་མ་ཆད་པར་ སྤྲོད་དགོ། |  |

༉ རྫོང་ཁག་བྱུང་རྐྱེན་བཀོད་ཁྱབ་འགོ་དཔོན་ དྲགོས་རྫོང་བདག་མཆོག་གིས་ ད་རེས་ཀྱི་དངོས་མཐོང་གི་ཞལ་འཛོམས་ནང་ དོན་ཚན་གཙོ་བོ་ དང་པ་- རྒད་འོག་དང་ཁྲོམ་ཁ་ལུ་ འགྲོ་འགྲུལ་བཀག་བསྡམས་ཡང་ཆགས་བཏང་ནིའི་སྐོར་ལས་ གསུང་གྲོས་གནང་ནི་ཟེར་གསུང་གྲོས་འགོ་བཙུགས་ཡོདཔ་ཨིན་ གསུང་གྲོས་གནང་ནི་ཟེར་གསུང་ཡི།

དེ་ལས་ པཱན་སྦང་གི་བྱུང་རྐྱེན་བཀོད་ཁྱབ་འགོ་དཔོན་འོགམ་གྱིས་ རྒེད་འོག་ནང་ལུ་ དང་པ་འབད་ཆོགཔ་དང་མ་ཆོགཔ་ཚུ་ ཁ་གསལ་བཟོ་བ་ཅིན་ འགྲོ་འགྲུལ་བཀག་བསྡམས་ཡངས་ཆགས་བཏང་ནིའི་ནང་སྟབས་མ་བདེཝ་མེད་འོང་ཟེར་ཞུ་ཡི།

དེ་ཡང་ དང་པ་ འབད་ཆོགཔ་འདི་ ༡- སོ་ནམ་གི་ལཱ་འབད་ནི་དང་ སྒོ་ནོར་སེམས་ཅན་གསོ་སྐྱོང་འབད་ནི།

༢- ཉེ་མཁོའི་བཟའ་འཐུང་དང་ཞབས་ཏོག་ཚུ་ཕུལ་ནིའི་དོན་ལུ་ ཚོང་ཁག་དང་ སྨན་ཁང་ སྣུམ་འཁོར་བཅོ་ཁང་ དེ་ལས་ དངུལ་ཁང་ཚུ་སྒོ་ཕྱེ་ནི།

༣- ལུས་སྦྱོང་གི་དོན་ལུ་ དྲོ་པ་དང་ཕྱི་རུ་རྐང་འགྲུལ་འབད་ནི་དང་ མི་ལེ་ཤ་འཛོམས་ནི་དང་འབྲེལ་བ་ཐབ་མ་དགོ་པའི་རྩེད་རིགས་ཚུ་རྩེད་ཆོགཔ་སྦེ་བཟོ་ནི།

དེ་ལས་ འབད་མ་ཆོགཔ་འདི་ དང་པ་ མི་དམངས་སྤུང་འཛོམས་འབད་ནི་དང་ ཆོས་མཆོག་གི་ལཱ་ དེ་ལས་ རྒེད་འོག་དང་རྫོང་ཁག་ནང་འཁོད་ལུ་ སྣུམ་འཁོར་འགྲོ་འགྲུལ་ཚུ་བཀག་དམ་འབད་དགོཔ་དང་ གལ་སྲིད་ གནང་བ་ཡོད་པའི་སྣུམ་འཁོར་འདི་ཚུ་ཡང་ ཁྲོམ་ནང་ལས་ཕར་ཨ་རྟག་བཟུམ་སྦེ་ བཀག་སྡོད་མ་ཆོགཔ་སྦེ་བཟོ་དགོ་པའི་ཞུ་བ་ཕུལ་ཡོད།

དེ་ལུ་ རྒེད་འོག་ནང་འཁོད་ལུ་ སྒོ་བསྡམས་ཡང་ཆག་གི་ལམ་ལུགས་འདི་རྒེད་འོག་གི་ རྒཔོ་དང་རྒེད་འོག་ཀོ་པིཊ-༡༩ གི་ལས་བྱེད་ཚོགས་ཆུང་གི་བཟོ་འདི་ལག་ལེན་འཐབ་ནི་དང་ དེ་ལས་ མི་དང་སྣུམ་འོཁར་ཚུ་རྒེད་འོག་ཕྱི་ཁར་འགྱོ་དགོཔ་རེས་ཐོན་པ་ཅིན་ གནང་བ་འདི་རྫོང་ཁག་ལས་བྱེད་ཚོགས་ཆུང་ལས་གནང་བ་ཞུ་དགོཔ་སྦེ་གྲོས་ཐག་བཅད་ཡོད།

དེ་ལས་ པཱན་སྦང་ཁྲོམ་འདི་ངང་ལག་རྒེད་འོག་ལུ་འབད་རང་བཞག་བཞིནམ་ལས་ བལྟ་རྟོག་ཚུ་དམ་དམ་འབད་དགོཔ་སྦེ་གྲོས་ཐག་བཅད་ཡོད།